12.12.2022.
HR
Službeni list Europske unije
L 318/117
(4)
Provedbena odluka komisije (EU) 2022/728 (6) upućena je Belgiji, Njemačkoj, Grčkoj, Francuskoj, Cipru, Latviji, Luksemburgu, Malti, Nizozemskoj, Rumunjskoj i Švedskoj.
Komisija je u toj odluci utvrdila da rutni ciljevi performansi povezani s troškovnom učinkovitošću iz nacrta plana performansi za treće referentno razdoblje za Švedsku nisu usklađeni s ciljevima performansi na razini Unije te je izdala preporuke za reviziju tih ciljeva.
(5)
Kao odgovor na agresivni rat Rusije protiv Ukrajine, koji je započeo 24. veljače 2022., Unija je donijela mjere ograničavanja kojima se ruskim zračnim prijevoznicima, svim zrakoplovima registriranima u Rusiji i svim zrakoplovima koji nisu registrirani u Rusiji, a koji su u vlasništvu ili zakupu ili pod drugim nadzorom bilo koje ruske fizičke ili pravne osobe, subjekta ili tijela, zabranjuje slijetanje na područje Unije, uzlijetanje s njega ili njegovo prelijetanje.
Zbog tih je mjera ograničavanja i protumjera koje je donijela Rusija došlo do promjena u zračnom prometu u europskom zračnom prostoru.
Neke su države članice, uključujući Švedsku, ozbiljno pogođene znatnim smanjenjem broja prelijetanja u zračnom prostoru pod njihovom nadležnošću.
Međutim, na razini Unije uočeni učinak na broj letova nije velik, za razliku od znatnog smanjenja zračnog prometa u Europi zbog izbijanja pandemije bolesti COVID-19.
(6)
Švedska je 13. srpnja 2022.
Komisiji na ocjenu dostavila revidirani nacrt plana performansi za treće referentno razdoblje („revidirani nacrt plana performansi”).
(7)
Tijelo za ocjenu performansi, koje pomaže Komisiji u provedbi programa performansi u skladu s člankom 11. stavkom 2.
Uredbe (EZ) br.
549/2004, Komisiji je dostavilo izvješće u kojem izlaže svoje savjete u vezi s ocjenom revidiranog nacrta plana performansi.
(8)
Komisija je u skladu s člankom 15. stavkom 1.
Provedbene uredbe (EU) 2019/317 ocijenila usklađenost lokalnih ciljeva performansi iz revidiranog nacrta plana performansi na temelju kriterija za ocjenjivanje utvrđenih u točki 1.
Priloga IV. toj provedbenoj uredbi i uzimajući u obzir lokalne okolnosti.
U pogledu svakog ključnog područja performansi i s njima povezanih ciljeva performansi Komisija je ocjenjivanje nadopunila revizijom elemenata utvrđenih u točki 2.
Priloga IV. toj provedbenoj uredbi.
(9)
U osnovnom predviđanju prometa Službe za statistiku i predviđanja Eurocontrola („STATFOR”) objavljenom u lipnju 2022.
uzete su u obzir promijenjene okolnosti iz uvodne izjave 5.
Na temelju tog predviđanja Komisija napominje da je Švedska zbog ruske ratne agresije protiv Ukrajine i dalje suočena sa znatno narušenim predviđanjem prometa za preostali dio trećeg referentnog razdoblja.
Budući da te promijenjene okolnosti znatno utječu na ciljeve performansi iz revidiranog nacrta plana performansi, trebalo bi ih uzeti u obzir u ocjeni lokalnih ciljeva performansi iz tog nacrta.
OCJENA KOMISIJE
Ocjena ciljeva performansi u ključnom području performansi povezanom sa sigurnošću
(10)
Komisija je u pogledu ključnog područja performansi povezanog sa sigurnošću ocijenila usklađenost ciljeva koje je dostavila Švedska u vezi s djelotvornošću upravljanja sigurnošću pružatelja usluga u zračnoj plovidbi („ANSP-ovi”) na temelju kriterija utvrđenog u točki 1.1.
Priloga IV.
Provedbenoj uredbi (EU) 2019/317.
(11)
U nastavku su navedeni lokalni ciljevi performansi povezani sa sigurnošću koje je Švedska predložila za glavnog pružatelja usluga u zračnoj plovidbi, odnosno LFV, u vezi s djelotvornošću upravljanja sigurnošću, raščlanjeni prema cilju upravljanja sigurnošću i izraženi kao razina provedbe:
(6) Provedbena odluka Komisije (EU) 2022/728 od 13. travnja 2022.
o neusklađenosti određenih ciljeva performansi navedenih u nacrtima planova performansi na nacionalnoj razini i na razini funkcionalnog bloka zračnog prostora koje su dostavili Belgija, Njemačka, Grčka, Francuska, Cipar, Latvija, Luksemburg, Malta, Nizozemska, Rumunjska i Švedska u skladu s Uredbom (EZ) br.
549/2004 Europskog parlamenta i Vijeća s ciljevima performansi na razini Unije za treće referentno razdoblje te o donošenju preporuka za reviziju tih ciljeva (SL L 135, 12.5.2022., str. 4.).